αγαθαι τυχαι ταδε διεγραψαν τοι αιρεθεντες υπερ τας ιερωσυνας του ερμα του εναγωνιου ιππαρχος νικολοχου ανδροσθενης αλθαιμενευς χαριδαμος διοφαντου ο πριαμενος ταν ιερωσυναν του ερμα του εναγωνιου εστω υγιης και ολοκλαρος και ιερωσθω επι βιου ο πριαμενος ταν ιερατειαν ατελης εστω στρατειας υπεροριου ιπποτροφιας τριηραρχιας χοραγιαν λαμπαδαρχιας και ταν αλλαν λειτουργιαν πασαν σπενδετω δε και εν τοις αγωσιν και εμ προεδριαι καθησθω καθα και τοι αλλοι ιερεις επιτιθετω δε και τα ιερα επι τομ βωμον πασι τοις θυουσι ο ιερευς γερη δε λαμβανετω των θυομενων τωι ερμαι τωι εναγωνιωι δερμα και σκελος ο μοναρχος ο γενομενος μετα μενοιτιον και τοι ιεροποιοι και τοι αλλοι τοι αει γινο[--]μενοι απο του αργυριου του διατεταγμενου αυτοις ες τας κατα μηνα θυσιας θυοντω εμ μεν τοις αλλοις μησι τετραδι ισταμενου του δε υακινθιου ται δευτεραι και του αλσειου ται δεκαται εκαστου μηνος οιν αρσενα μη ελασσονος αξιον δραχμαν δδδ ο ιερευς επι πασαν ταν θυσιαν αν θυει τωι ερμαι ει ο μοναρχος και τοι ιεροποιοι συμπομπευετω ο αγωνοθετας θυετω καθα και προτερον εν ταις τρισι προλαμπασι ταις πραταις δαλιου δεκαται εκκαιδεκαται ικαδι εν εκασται προλαμπαδι ιερειον τελευν μη ελασσονος αξιον του γεγραμμενου εν τωι νομωι δραχμαν δ θυετω δε και εν ται λαμπαδι του μηνος του αλσειου ται δεκαται ιερειον ποτι το αυτο πληθος του εκκειμενου αργυριου καθα και προτερον τοι λαμπαδαρχοι θυοντω τωι ερμαι ταις τρισι προλαμπασι εκται απιοντος δαλιου και νευμηνιαι αλσειου εκται ισταμενου εκαστος εν εκασται προλαμπαδι ιερειον τελευν μη ελασσονος αξιον δραχμαν δ θυοντω δε και ται τετραδι του αλσειου προ του ταν εριν τας λαμπαδος γινεσθαι και ται δεκαται επι ται λαμπαδι εν εκατεραι αμεραι εκαστος των λαμπαδαρχων ιερειον μη ελασσονος αξιον δραχμαν δδδδ των λαμπαδαρχων ο νικασας ευεξιαι η δρομωι θυετω απο του νικατηριου του εκκειμενου εν τωι νομωι τωι ερμαι υπερ εκατερας νικας μετα ταν αυριον τας λαμπαδος ιερειον τελευν απο δραχμαν δδδ ο γυμνασιαρχος ος κα αρχηι μετα μοναρχον μενοιτιον και τοι αλλοι τοι αει γινομενοι απο του αργυριου του διδομενου αυτοις ες τας διατοξευσεις και διακοντισιας θυοντω τας μεν χειμερινας εξαμηνου θευδαισιου καφισιου γεραστιου τας δε θερινας αγριανιου παναμου αλσειου εκαστου μηνος ιερειον μη ελασσονος αξιον δραχμαν δδ θυοντω δε και απο του διδομενου αυτοις εις τας διαδρομας του αρταμιτιου και του αγριανιου εν εκατερωι μηνι ιερειον μη ελασσονος αξιον δραχμαν θυοντω δε και του μηνος του αλσειου ται δεκαται καθα και προτερον ιερειον μη ελασσονος αξιον του εν τωι νομωι γεγραμμενου δραχμαν δ ο παιδονομος ος κα αρχηι μετα μοναρχον μενοιτιον και τοι αει γινομενοι θυοντω του μηνος του υακινθιου ται δευτεραι τωι ερμαι ιερειον τελευν απο δραχμαν δ τοι δε ταμιαι διδοντω αυτοις το τεταγμενον του μηνος του υακινθιου ται δευτεραι μετα το συντελεσθημεν τον μακρον δρομον γινεσθαι λαμπαδα παιδων πριν η τας πομπας αποστελλεσθαι ο δε παιδονομος μετα του ιερεως του ερμα και του αγωνοθετα καταλεξατω παιδας εκ των παραβαλλοντων ες τας παλαιστρας τον ισον αριθμον ος και επι των τρεχοντων ται δεκαται του αλσειου εν τωι νομωι γεγραπται αλειφεσθων δε επει κα μελλοντι τρεχεν [α] απο του ελαιου του εκτιθεμενου υπο του γυμνασιαρχου του δε ιερειου ου θυει ο παιδονομος ται δευτεραι του υακινθιου τωι ερμαι τα μεν αλλα κρεα διανειματω τοις δραμουσι ταν λαμπαδα το δε ευωνυμον σκελος διδοτω αθλον τωι νικασαν τι ταμ πραταν αι δε κα τινες εριζωντι υπερ τας πρατας γινεσθαι και επι τουτων ταν διαδρομαν κατα ταυτα καθα και επι των ται τετραδι του αλσειου εριζοντων εν τωι νομωι γεγραπται ο παιδονομος ται δεκαται του αλσειου θυετω εν ται λαμπαδι ιερειον τωι ερμαι καθα εν τωι νομωι γεγραπται μη ελασσονος αξιον δραχμαν δδδ κατα ταυτα δε θυετω και το ετερον ιερειον ο γεγραπται εν τωι νομωι αθλον διδοσθαι τοις νικωσι απο του εκκειμενου αργυριου δραχμαν δδδ τοι στραταγοι απο του αργυριου του διδομενου αυτοις ες τας διατοξειας των βαλλοντων τωι καταπαλται θυοντω τωι ερμαι του μηνος του αρταμιτιου και του παναμου και καρνειου και καφισιου εν εκαστωι μηνι των γεγραμμενων ιερειον μη ελασσονος αξιον δραχμαν δδδδ οσοι κα νικασωντι στεφανιταν αγωνα θυοντω τωι ερμαι τωι εναγωνιωι ιερειον μη ελασσονος αξιον δραχμαν επει κα ταν αναγορευσιμ ποιωνται τοι προσταται των νικωντων τος στεφανιτας αγωνας τον στεφανον επιτιθετω τωι νικωντι υπερ τας πολιος ο ιερευς του ερμα τοι παιδοτριβαι τοι υπο τας βουλας δοκιμασθεντες θυοντω τωι ερμαι του μηνος του υακινθιου ται δευτεραι τοι παντες ιερειον μη ελασσονος αξιον δραχμαν δδδ τα πιπτοντα απο μηνος βαδρομιου του επι με[ν]οιτιου εξ αστυνομων και τα εξ αγορανομων χωρι των [---- κ]αι εμπορικων παραβολιων και επιδεκατων τω[ν] [---- παν]τα ημεν ιερα του ερμα τοι εργωνησαντε[ς] [παρα ----]ηταν η επισταταν απο τε και του βαδρο[μιου του επι μενοι]τιου απαρχεσθων απο παντος του ι ιι[--] [--------]αν τωι ερμαι και ωμ μεν κα τοι ταμ[ιαι] [--------] αι εργων υπολογευντω αυτοις [---] [----------] απο τας πρατας δοσιος το[----] ες ταν απαρχαν εστε κα τοι επισταται τοι αντυπολογησαντες τοις εργωναις κατα ταυτα τοι επισταται τοις ταμιαις το αργυριον αποδοντω ο ιερευς μετα του γυμνασιαρχου καθ εκαστον ενιαυτον του μηνος του αγριανιου ται νευμηνιαι αποδεικνυτω εκ των παραβαλλοντων ες το γυμνασιον νεων επιμηνιους πεντε εν ται εκκλησιαι εκαστος αυτων μετ εξουσιας στολιζεσθαι τοις δε αιρεθεισι τοι ταμιαι τελευντων δραχμας λ --- απο του ποτιπορευομεν[ου] αργυριου 0 και βουν εστε δραχμας ηηη και καυσιμ[α] ξυλα και οιν εστε δραχμας δ θυοντω δε τοι επιμηνιοι τετραδι ισταμενου υακινθιου πομπευσαντες υπερ τας πολιος μετα του ιερεως και του γυμνασιαρχου και υπογυμνασιαρχου και των νεων τωι ερμαι βουν μη ελασσωνος αξιον δραχμαν 0 και υν μη ελασσωνος αξιον δραχμαν των δε αποδυομενων ες το γυμνασιον οι κα δηλωνται χωρι εφηβων διδοντω τοις επιμηνιοις ες ταν συναγωγαν και παναγυριν των ερμαιων εκαστος δραχμας δυο εφ εκατεραν αμεραν τοι δε επιμηνιοι τους επιτελεσαντας το γεγραμμενον απο τας [-]οτι ----σ πομπας ωιτολ[-]τα---λσιγο[--]τρας[--]α[-]παγο[--] ---ασουλτομινειω[--------------]αι --αγοισθυειν[-]γεας[-]υς[------------] ----ο λτη[--]υετγει[------]μειταα[--]εινα[-] αι απο των του θεου χρηματων [--]τανιιχο[--]ο τας ιερας τασσπ[-]ταρχ[-]οισεμει[---------] ντας τωι γυμνασιαρχ[ωι] εγαγω[-------] ο δ[ε ι]ερευς επιθετω παν ιερειον τοις εν[--]0[--]σ[--]0[--------]τανη ας μετα του ιερεως και του [------ θυσ]α[τω απο] του διδομενου αργυριου ο κατα[--------]ασς[--] α θυσια γινεται του υακινθιου μηνος τριακαδι γ[-]0[-]ται[-] ημεν ιερας καθα και τας αλλας [-----]εις[-]λ[-]αεταιτ[--]λλ[-]ς τος εν ται παλαιστραι σ[-]ας[----]σαγ[--]λε[---]αγο ρας παντας τωι δε αγωνοθετευν[τι τ]α κατα πενταετηριδα ασκλαπιεια επιθετω ο ιερευς παντα τα ιερεια μετα των επιμηνιων καιυπε[--]ιας[---]ατο [μην]ο[ς] αρταμιτ[ιο]υ ται τετραδι τον νικωντα ταν λαμπαδα ταν τιθεμεναν τωι ερμαι και τους νικωντας τον γυμνικον αγωνα των ερμαιων αναγγελλετω μεν ο ιερευς και στεφανουτω εκαστου[ς λ]ογον δε ες κιβωτον καταβαλλετω τας γενομ[εν]ας δα[πα]νας εν αις κα αμεραις θυσιαι συντελωνται κατα τανδε ταν διαγραφαν εστεφανωσθαι τα αγαλματα του θεου τα εν τωι γυμνασιωι παντα τοι δε αγορανομοι επιμελεσθων οπως ο πριαμενος ταν στοαν των ερμων στεφανοι καθαπερ και [τα ε]ν ται αγοραι αγαλματα στεφανουν αυτον ποτιτετακται. αποδοσθων τοι πωληται τοι εν αρχαι ευντες ταν ιερωσυναν του ερμα ο δε πριαμενος καταβαλει το αργυριον επι τος ταμιας ποευμενος καταβολας τρεις ταν μεν πραταν εμ μηνι γεραστιωι ταν δε δευτεραν εν υακινθιωι ταν δε τριταν εν τωι αλσειωι επι μενοιτιου. το αργυριον το περιττον απο τας ιερατειας διαγραψαντω τοι λογισται αποδουσαν ταν πολιν τωι ερμαι επει δε κα α πολις ελευθερα γενηται των χρεων α εελ---- επιστελαι επι μενοιτιον μοναρχον βουλευσασθαι τον δαμον α δει συντελεσθαι τωι θεωι απο των χρηματων τουτων εστε κα τωι επισταται διδοντες τοι προσταται και τοι ταμιαι τον λογον. αι κα τοι ταμιαι τα [χ]ρηματα τα ποτιπορευομενα τωι θεωι κατα τανδε [τα]ν διαγραφαν η τουτων τι δανειζωνται η μη διδωντι [τα] ες τας θυσιας κατα[γρ]α[φ]ε[ν]τα αυτοις ως γεγραπται [α]ποτεισαντω επ[ιτιμιον] δ[ρα]χμας τρισχιλιας ιερας του ερμα κατα[γρ]αψαντω δε το ες τας θυσιας και το νυν παραδιδομενον [αρ]γυριον υπο[---]λπ[----] τωι ερμαι.
Kos Isl. — Kos — ca. 250-200 BC — M. Segre, Iscr. di Cos (1993) ED 145 (face A) — Chiron 31 (2001) 245, 6 (A, ll. 70-90) — SEG 51.1062 (A, ll. 70-90)
 ca. 250-200 BC 